బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
వ‌డ్డీ రేట్ల‌ను య‌థాత‌థంగా ఉంచిన ఆర్బీఐ
రిజర్వ్‌ బ్యాంక్‌ గవర్నర్‌ ఊర్జిత్‌ పటేల్‌ అధ్యక్షతన రెండు రోజులపాటు పరపతి విధానాలను సమీక్షించిన ద్ర‌వ్య ప‌ర‌ప‌తి నిర్ణాయ‌క‌ కమిటీ(ఎంపీసీ) యథాతథ విధానాల అమలుకే ఓటు వేసింది.
Samayam Telugu | Updated:
Apr 5, 2018, 05:15PM IST
వ‌డ్డీ రేట్ల‌ను య‌థాత‌థంగా ఉంచిన ఆర్బీఐ
రిజర్వ్‌ బ్యాంక్‌ గవర్నర్‌ ఊర్జిత్‌ పటేల్‌ అధ్యక్షతన రెండు రోజులపాటు పరపతి విధానాలను సమీక్షించిన ద్ర‌వ్య ప‌ర‌ప‌తి నిర్ణాయ‌క‌ కమిటీ(ఎంపీసీ) యథాతథ విధానాల అమలుకే ఓటు వేసింది. దీంతో వడ్డీ రేట్లకు కీలకమైన రెపో రేటు 6 శాతంవద్దే కొనసాగనుంది. ఇక ఆర్‌బీఐ వద్ద బ్యాంకులు చేసే డిపాజిట్లపై లభించే వడ్డీ రేటు అయిన రివర్స్‌ రెపో సైతం 5.75 శాతంగా కొనసాగనుంది. కాగా.. బ్యాంక్‌ రేటు 6.25 శాతంగా ఉంటుంది.
<p> ఎంపీసీ నిర్ణ‌యాల‌ను ప్ర‌క‌టిస్తున్న ఆర్బీఐ గ‌వ‌ర్న‌ర్<br></p>
మార్జిన‌ల్ స్టాండింగ్ ఫెసిలిటీ రేటు, బ్యాంకు రేటులోనూ ఎలాంటి మార్పు లేకుండా ద్ర‌వ్య ప‌ర‌ప‌తి విధాన క‌మిటీ నిర్ణ‌యం తీసుకుంది. ఇంకా చ‌ట్ట‌బ‌ద్ద న‌గ‌దు నిల్వ‌ల నిష్పత్తి(ఎస్ఎల్ఆర్)ని కూడా 19.5 % వ‌ద్దే ఉంచాల‌ని ఆర్బీఐ గ‌వ‌ర్న‌ర్ ఆధ్వ‌ర్యంలోని ఎంపీసీ నిర్ణ‌యించింది. న‌గ‌దు నిల్వ‌ల నిష్ప‌త్తి(సీఆర్ఆర్)ని 4 శాతం వ‌ద్దే య‌థాత‌థంగా ఉంచారు.
ఆర్బీఐ ద్ర‌వ్యోల్బ‌ణం విష‌యంలో ప్ర‌భుత్వానికి కొంత ఊర‌టనిచ్చిన‌ట్లు అయింది. ఈ రోజు పాల‌సీ స‌మీక్ష‌లో వ‌డ్డీ రేట్ల త‌గ్గింపున‌కు మొగ్గుచూప‌క‌పోయిన‌ప్ప‌టికీ ద్ర‌వ్యోల్బ‌ణం అంచ‌నాల్లో సానుకూల వార్త‌ను చెప్పింది. గ‌త స‌మీక్ష‌లో ఫిబ్ర‌వ‌రిలో అంచ‌నా వేసిన 5.1-5.6% నుంచి రిటైల్ ద్ర‌వ్యోల్బ‌ణాన్ని 4.7-5.1 శాతం మ‌ధ్య అంచ‌నా వేసింది. ఫిబ్ర‌వ‌రి నెల‌కు సంబంధించి రిటైల్ ద్ర‌వ్యోల్బ‌ణం 4.44% న‌మోదు కావ‌డంతో ఆర్బీఐ ఈ నిర్ణ‌యం తీసుకున్న‌ట్లు విశ్లేష‌కులు భావిస్తున్నారు. Read also in English
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.